CELEX: 62016CN0547
Language: mt
Date: 2016-10-28 00:00:00
Title: Kawża C-547/16: Talba għal deċiżjoni preliminari mressqa mit-Tribunal Supremo (Spanja) fit-28 ta’ Ottubru 2016 – Gasorba S.L., Josefa Rico Gil u Antonio Ferrándiz González vs Repsol Comercial de Productos Petrolíferos S.A.

23.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 22/9
            
         Talba għal deċiżjoni preliminari mressqa mit-Tribunal Supremo (Spanja) fit-28 ta’ Ottubru 2016 – Gasorba S.L., Josefa Rico Gil u Antonio Ferrándiz González vs Repsol Comercial de Productos Petrolíferos S.A.
   (Kawża C-547/16)
   (2017/C 022/13)
   Lingwa tal-kawża: l-Ispanjol
   
      Qorti tar-rinviju
   
   Tribunal Supremo
   
      Partijiet fil-kawża prinċipali
   
   
      Rikorrenti: Gasorba S.L., Josefa Rico Gil u Antonio Ferrándiz González
   
      Konvenuta: Repsol Comercial de Productos Petrolíferos S.A.
   
      Domandi preliminari
   
   
               1)
            
            
               Skont l-Artikolu 16 (“L-applikazzjoni uniformi tal-Liġi tal-Kompetizzjoni tal-Komunità”) tar-Regolament tal-Kunsill (KE) Nru 1/2003 (1), tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat, id-Deċiżjoni tal-Kummissjoni [2006/446/KE (2)], tat-12 ta’ April 2006, dwar proċedura għall-applikazzjoni tal-Artikolu 81 tat-Trattat KE (Kawża COMP/B 1/38.348 – Repsol CPP) tipprekludi li qorti nazzjonali tkun tista’ tannulla l-ftehimiet li tirreferi għalihom din id-deċiżjoni minħabba t-tul ta’ żmien tal-klawżola ta’ provvista esklużiva, minkejja li jistgħu jiġu ddikjarati nulli minħabba kawżi oħra bħal, pereżempju, l-impożizzjoni mill-fornitur fuq ix-xerrej (jew fuq il-bejjiegħ mill-ġdid) ta’ prezz minimu ta’ bejgħ lill-pubbliku?
            
         
               2)
            
            
               F’din l-ipoteżi, jista’ jitqies li l-kuntratti għal perijodu twil affettwati mid-Deċiżjoni tal-Kummissjoni tat-12 ta’ April 2006, dwar proċedura għall-applikazzjoni tal-Artikolu 81 tat-Trattat KE (Kawża COMP/B 1/38.348 – Repsol CPP) jibbenefikaw, bis-saħħa ta’ din id-deċiżjoni, minn eżenzjoni individwali taħt l-Artikolu 101(3) TFUE?
            
         
      (1)  ĠU Edizzjoni Speċjali bil-Malti, Kapitolu 8, Vol. 2, p. 205.
   
      (2)  ĠU 2006, L 176, p. 104.